<classify> MWEZI uliopita, Bunge la Afrika Kusini liliagiza lugha ya Kiswahili ifundishwe rasmi kwenye shule za msingi na sekondari nchini humo. Hatua hii imekuja takribani mwaka mmoja na ushei tangu Bunge la Rwanda lilipopitisha Kiswahili kuwa moja ya lugha nne za taifa hilo. Lugha zingine Kinyarwanda, Kifaransa na Kiingereza.Mbali na nchi zinazozungumza Kiswahili kama Kenya, Burundi, Uganda na Jamhuri ya Kidemokrasia ya Kongo, Kiswahili pia kimekuwa kikifundishwa na vyuo vingi vikuu katika mataifa kadhaa duniani kote. Ukiondoa mataifa mengi ya Ulaya, Marekani na China, Kiswahili pia kimeanza kufundishwa katika nchi za Libya na Sudan. Hatua ya Rais John Magufuli kuamua kuzungumza zaidi Kiswahili hasa kwenye hafla mbalimbali za kitaifa, kumeongeza sana hadhi ya Kiswahili, hatua ambayo inashawishi wanadiplomasia wengi nchini kupenda pia kujifunza Kiswahili.Hii inaashiria kuongezeka kwa uhitaji wa wataalamu kufundisha Kiswahili ndani na nje ya nchi. Ni kwa kulijua hilo, Baraza la Kiswahili Tanzania Bakita limeanzisha mkakati wa kuhifadhi taarifa za wataalamu wa lugha hiyo kwenye kanzidata yake ili kurahisisha kuwapeleka kufundisha ndani au nje ya nchi lugha hiyo pindi wakihitajika. Katika kanzidata hiyo wataalamu hao wa lugha watanufaika kwa kuhudhuria kozi fupi zinazolenga kuwanoa kuhusiana na  <topic>: kitaifa 